વલ્લભ વિદ્યાનગર સ્થિત સરદાર પટેલ યુનિવર્સિટીમાં યુજીમાં હાથ ધરાયેલી ઓનલાઇન પ્રવેશ પ્રક્રિયામાં ૨૪,૯૫૪ ફોર્મ ભરાયા છે. ઓનલાઇન પ્રવેશ પ્રક્રિયા અંતર્ગત બી.એસસીની મેરીટ યાદી ૭મી જૂને વેબસાઇટ પર મૂકી દેવામાં આવી છે. જ્યારે બી.એસસી સિવાયના કોમર્સ-આર્ટસ-હોમસાયન્સ-લો-મેનેજમેન્ટ સહિતના અભ્યાસક્રમ માટેની મેરીટ યાદી ૧૫મી જૂનના રોજ વેબસાઇટ પર મૂકાશે. ઓનલાઇન ભરાયેલા ૨૪,૯૫૪ પૈકી ૧૪,૮૧૯ ફોર્મની હેલ્પ સેન્ટર પર જઇને દસ્તાવેજો પ્રમાણિત કરાવવા સાથેની પ્રક્રિયા પૂર્ણ કરવામાં આવી છે. બી.એસસી માટે ૧૧મી જૂનથી અને બી.એસસી સિવાયના અભ્યાસક્રમ માટે ૧૮મી જૂનથી જે તે કોલેજ ખાતે પ્રવેશ પ્રક્રિયા હાથ ધરાશે.